**Negodīgas mazumtirdzniecības prakses aizlieguma likumprojekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts izstrādāts, lai nodrošinātu Valdības rīcības plāna *Deklarācijas par Valda Dombrovska vadītā Ministru kabineta iecerēto darbību īstenošanai* 80.5.punktā minētā pasākuma izpildi – *sadarbībā ar Zemkopības ministriju izstrādāt regulējumu pārtikas tirdzniecībai, lai ierobežotu negodīgas tirdzniecības prakses īstenošanu starp tirdzniecībā iesaistītajām pusēm un mazumtirgotāju iepirkuma varas izmantošanu attiecībā pret piegādātāju un veicinātu Latvijā ražoto pārtikas produktu patēriņu.* |
| 2. | Pašreizējā situācija un problēmas | Šobrīd spēkā esošais LR tiesiskais regulējums kopumā nodrošina vispārējās prasības tirdzniecības organizēšanai, kā arī aizsargā un veicina godīgas un vienlīdzīgas konkurences veidošanos starp tirgus dalībniekiem. Vienlaikus ir konstatēts, ka attiecībās starp mazumtirdzniecības procesā iesaistītajām pusēm – mazumtirgotājiem un piegādātājiem pārtikas nozarē – ik pa laikam ir vērojami saasinājumi, proti, attiecīgi pārtikas un nepārtikas mazumtirgotāji (turpmāk tekstā - mazumtirgotāji) īsteno darbības, kas ir pretrunā ar godīgu saimnieciskās darbības praksi un ar kurām mazumtirgotāja darbības risks ir uzlikts piegādātājiem, uzspiežot piegādātājam netaisnīgus un ekonomiski neizdevīgus (nepamatotus) piegādes līguma nosacījumus (piemēram, nosaka „ieejas maksas” un „plauktu maksas” par preču izvietošanu tirdzniecības vietā, prasības tiešā vai netiešā veidā maksāt vai citādi atlīdzināt visu vai daļu no mazumtirgotāja veiktajām pārdošanas veicināšanas izmaksām, kā arī veikt citus netaisnīgus un nepamatotus maksājumus mazumtirgotājam).Lai sekmētu attiecību veidošanos starp lielajiem mazumtirdzniecības uzņēmumiem un piegādātājiem uz godīgu, nediskriminējošu, prognozējamu attiecību pamata, respektējot abu pušu ekonomiskās intereses, un panāktu lielāku pušu līdztiesību savstarpējo sadarbības līgumu slēgšanas procesā, kopš 2008.gada 1.oktobra ir stājies spēkā un Konkurences likuma 13.panta otrajā daļā noteikts jauns tiesiskais regulējums, kas paredz ierobežot iespēju mazumtirdzniecības uzņēmumu, kas atrodas dominējošā stāvoklī mazumtirdzniecībā, un piegādātāju starpā piemērot noteiktus netaisnīgus un nepamatotus maksājumus, nepamatoti garus norēķinu termiņus un noteiktas sankcijas, kā arī kontrolēt riska sadali starp darījuma pusēm attiecībā uz preču atdošanu atpakaļ.Tomēr, vērtējot pārtikas ražotāju nozares aktualizētos problēmjautājumus un konfliktsituācijas piegādātāju un mazumtirgotāju attiecībās, jāsecina, ka Konkurences likuma 13.panta otrajā daļā ietvertais tiesiskais regulējums nav pietiekams un nepieciešams detalizētāk reglamentēt mazumtirgotāju un piegādātāju sadarbības principus, lai ierobežotu mazumtirgotāju iepirkuma varas izmantošanu attiecībā pret piegādātājiem un līdzsvarotu piegādātāju un mazumtirgotāju intereses pārtikas nozarē.Ņemot vērā iepriekš minēto, *Valdības rīcības plānā* ir dots uzdevums Ekonomikas ministrijai sadarbībā ar Zemkopības ministriju izstrādāt regulējumu pārtikas tirdzniecībā, lai ierobežotu negodīgas tirdzniecības prakses īstenošanu starp tirdzniecībā iesaistītajām pusēm un mazumtirgotāju iepirkuma varas izmantošanu attiecībā pret piegādātāju un veicinātu Latvijā ražoto pārtikas produktu patēriņu.Likumprojektā ietvertais regulējums skar preču piegādes ķēdes divus posmus – piegādātājus un mazumtirgotājus. Likumprojekta mērķis ir ierobežot mazumtirgotāju iepirkuma varu, lai līdzsvarotu pieaugošo mazumtirgotāju tirgus varu par labu piegādātājiem (mikro līmeņa regulējums). Konkurences likuma mērķis, savukārt, ir aizsargāt, saglabāt un attīstīt konkurenci visās tautsaimniecības nozarēs sabiedrības interesēs kopumā, neatkarīgi no ražošanas vai piegādes posma, kurā atrodas konkrētais tirgus dalībnieks (makro līmeņa regulējums). Atsevišķas mikro nozares regulējuma ietveršana vispārējā, makro regulējuma normatīvajā aktā (Konkurences likumā) nav vēlama. Minētais apsvērums ir pamatojams arī ar Eiropas Komisijas Konkurences Ģenerāldirektorāta ieteikumu, kas tika pausts par pašreizējo Konkurences likuma 13.panta otro daļu tā izstrādes gaitā. Konkurences likumā (kā makro līmeņa regulējumā) nav pamats ietvert tik detalizētu un kazuistisku aizliegto darbību sarakstu, kā to paredz likumprojekts. Ņemot vērā regulējuma atšķirīgos mērķus – stiprināt piegādātāju tiesiskās intereses, atšķirīgo regulējuma tvērumu un detalizācijas pakāpi, nav pamats likumprojekta regulējumu turpmāk paredzēt Konkurences likumā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | *Mērķis:* ierobežot mazumtirgotāju iepirkuma varas izmantošanu attiecībā pret piegādātājiem, lai līdzsvarotu piegādātāju un mazumtirgotāju intereses preču mazumtirdzniecībā.*Būtība:* Likumprojektā ir paredzēts: 1. **noteikt pārtikas preču mazumtirgotājam negodīgu darbību aizliegumu, t.i. izvirzīt piegādātājam šādas prasības:**
* tiešā vai netiešā veidā maksāt vai citādi atlīdzināt par līguma slēgšanu (līgumu slēgšanas maksa jeb „ieejas maksa”);
* tiešā vai netiešā veidā maksāt par preču atrašanos mazumtirdzniecības vietā („plauktu maksa”);
* kompensēt mazumtirgotāja negūto peļņu vai arī peļņu, kas ir mazāka par gaidīto attiecībā uz piegādātāja piegādāto preču pārdošanu;
* kompensēt mazumtirgotāja izmaksas, kas ir saistītas ar jaunu veikalu iekārtošanu vai veco veikalu atjaunināšanu;
* iegādāties preces, pakalpojumus vai īpašumu no mazumtirgotāja norādītās trešās personas, izņemot gadījums, kad tam ir objektīvs pamatojums;
* nodrošināt zemāko cenu, ierobežojot piegādātāja brīvību vienoties ar citu mazumtirgotāju par zemāku cenu;
* mainīt preču specifikācijas, tai skaitā sortimentu, par to nepaziņojot piegādātājam līgumā noteiktajā termiņā, kas nedrīkst būt īsāks par 10 dienām;
* pieņemt atpakaļ nepārdotās pārtikas preces, izņemot nekvalitatīvas preces un arī jaunas, patērētājiem nezināmas pārtikas preces, kuru piegādes vai piegādes apjoma palielinājuma iniciators ir piegādātājs;
* tiešā vai netiešā veidā maksāt vai citādi atlīdzināt visu vai daļu no mazumtirgotāja veiktajām pārdošanas veicināšanas izmaksām, izņemot gadījumus, kad pastāv iepriekšēja mazumtirgotāja un piegādātāja rakstiska vienošanās par pārdošanas veicināšanas pasākumiem;
* kompensēt izmaksas, kas tiek ciestas, izskatot patērētāju sūdzības, izņemot gadījumus, kad pamatotu patērētāja sūdzību ir ietekmējuši apstākļi, par kuriem atbildīgs ir piegādātājs;
* noteikt netaisnīgas un nepamatotas sankcijas par līguma noteikumu pārkāpumu;
* veikt netaisnīgus un nepamatotus maksājumus (atlaides) mazumtirgotājam (atļauta ir apjoma un akcijas atlaižu piemērošana);

Tāpat likumprojektā paredzēts, ka mazumtirgotājs nav tiesīgs:* nepieņemt no piegādātāja pārtikas preces, kas ir derīgas lietošanai vismaz 2/3 no noteiktā derīguma termiņa precēm, kuru derīguma termiņš pārsniedz 30 dienas;
* mainīt pārtikas preču pasūtījumu, par izmaiņām brīdinot ne vēlāk kā 24 stundas pirms preces piegādes.
* **noteikt norēķinu termiņus par piegādātajām precēm:** par piegādātajām svaigiem dārzeņiem, kuru derīguma termiņš nav ilgāks par 10 dienām – 20 dienas no preču piegādes dienas; par piegādātajām pārtikas precēm, kuru derīguma termiņš ir līdz 20 dienām – 30 dienas no preču piegādes dienas;
1. **noteikt nepārtikas preču mazumtirgotājam negodīgu darbību aizliegumu, lai nodrošinātu pastāvošā regulējuma kontinuitāti, kāds šobrīd noteikts ar Konkurences likuma 13.panta otro daļu.**

Regulējums nepārtikas preču mazumtirdzniecībai pēc būtības netiek mainīts, jo nav konstatēts, ka esošais regulējums būtu nepietiekošs. Attiecīgi līdzšinējais Konkurences likuma regulējums nepārtikas preču mazumtirdzniecības jomā, kas noteikts 13.panta otrajā daļā, atsevišķās vietās redakcionāli precizējot, pārcelts uz likumprojekta 7. un 8.pantu. 1. **noteikt atbildību par izdarītajiem pārkāpumiem:**
* naudas sodu līdz 0,2 procentiem no mazumtirgotāja pēdējā finanšu gada neto apgrozījuma, bet ne mazāk kā 250 latu;
* ja nepilda Konkurences padomes lēmumu – piespiedu naudu līdz 2 procentiem no vidējā vienas dienas pēdējā finanšu gada neto apgrozījuma, bet ne mazāk kā 50 latu par katru dienu līdz tiesiskā pienākuma izpildei.
 |
| 5. | Projekta izstrādē iesaistītās institūcijas | Saskaņā ar Ekonomikas ministrijas valsts sekretāra 29.12.2011. rīkojumu Nr.265 *Par darba grupas izveidi*, ir izveidota darba grupa, lai nodrošinātu likumprojekta izstrādi vienlīdzīgas un godīgas konkurences aspektu reglamentēšanai pārtikas mazumtirdzniecības sektorā, jo īpaši, lai ierobežotu negodīgas tirdzniecības prakses īstenošanu starp tirdzniecības procesā iesaistītajām pusēm un mazumtirdzniecības uzņēmumu iepirkumu varas izmantošanu attiecībā pret piegādātājiem. Iepriekš minētajā darba grupā ir iekļauti pārstāvji no Ekonomikas ministrijas, Zemkopības ministrijas, Konkurences padomes, Latvijas Pārtikas uzņēmumu federācijas un Latvijas Pārtikas tirgotāju asociācijas. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | 1. Likumprojekts paredz tirgotājiem attiecībā uz pārtikas preču piegādi ar piegādātājiem ievērot likumprojekta 6.pantu, savukārt attiecībā uz nepārtikas preču piegādi ievērot likumprojekta 7.pantu. Norēķinu termiņi un atbildība gan attiecībā uz pārtikas un nepārtikas precēm regulē likumprojekta 8.pants un 9.pants.2. Termins „saimnieciskās darbības veicēju apvienība” šajā likumprojektā ir lietots tādā pašā izpratnē kā termins „tirgus dalībnieku apvienība” Konkurences likuma izpratnē, kur vārds „apvienība” ietver tādus saimnieciskās darbības veidus kā kooperācijas, savienības, asociācijas u.tml., kuru mērķis ir apvienot resursus un spēkus tirdzniecības procesu pilnveidošanai. Iepriekš minētais termins ir attiecināms arī uz franšīzes devējiem un ņēmējiem.3. Ņemot vērā esošo praksi, piemērojot Konkurences likuma 13.panta otro daļu, un retos gadījumus, kad piegādātāji vērsās Konkurences padomē par pārkāpuma lietas ierosināšanu par dominējošā stāvokļa mazumtirdzniecībā ļaunprātīgu izmantošanu (pārtikas preču mazumtirdzniecībā tikai viens gadījums), ir pamatoti noteikt pārkāpumu lietu ierosināšanu vienīgi uz Konkurences padomes iniciatīvas pamata. Lietu ierosināšana uz Konkurences padomes pašiniciatīvas ir pamatota ar apsvērumiem, ka privātpersonas tiesības uz administratīvo procesu iestādē nav absolūtas un valsts ne vienmēr nodrošina privātpersonām jebkura jautājuma izskatīšanu iestādē. Piemēram, laikā no 2008.gada 16.aprīļa līdz 2009.gada 1.janvārim Konkurences padomes kompetence izskatīt negodīgas konkurences aizlieguma pārkāpumus tika pakāpeniski samazināta, līdz pilnībā aizvietota ar tiesas kompetenci, kā tas šobrīd ir noteikts Konkurences likuma 18.1 pantā.Piegādātājiem saglabājas iespējas sniegt Konkurences padomei ziņas par iespējamiem likumprojektā minētajiem pārkāpumiem un kas var kalpot par pamatu pārkāpumu lietu ierosināšanai uz pašiniciatīvas pamata. Likumprojekts pēc sava mērķa ir līdzīgs negodīgas konkurences aizlieguma regulējumam, jo arī nosaka godīgas saimnieciskās darbības kārtību. Salīdzinājumā ar Konkurences likuma 18.pantā ietvertajām normām likumprojekts paplašina godīgas saimnieciskās darbības prakses noteikumus piegādes attiecībām mazumtirgotāju un piegādātāju starpā. Šādos apstākļos ir pamatoti noteikt arī tiesas kompetenci konstatēt šī likuma pārkāpumus Civilprocesa likumā noteiktajā kārtībā.Konkurences padomes un vispārējās jurisdikcijas tiesu paralēlā kompetence konstatēt likumprojekta pārkāpumus sabalansēs efektīvu iestādes izmeklēšanas resursu izlietošanu ar spēju konkrētajā gadījumā piegādātājam aizstāvēt savas tiesības tiesā. Proti, no prakses izriet, ka ne katrā gadījumā piegādātājs faktiski spēs aizsargāt savas tiesības tiesā, ja lieta ir pārāk sarežģīta, jo ir nepieciešamas speciālās zināšanas lietas vešanā vai pierādījumu iegūšanā. Tā, piemērojot Konkurences likuma 13.panta otro daļu lietās par dominējošā stāvokļa mazumtirdzniecībā ļaunprātīgu izmantošanu, trīs no četrām lietām Konkurences padome ierosināja uz pašiniciatīvas pamata un patstāvīgi veica apjomīgas izmeklēšanas darbības, kuras tirgus dalībniekiem patstāvīgi veikt būtu apgrūtinoši, kā arī tiesvedības izmaksas vairākkārtīgi pārsniegtu pārkāpuma rezultātā ciestos zaudējumus.Ņemot vērā iepriekš minēto, Konkurences padomei būtu pamats iejaukties mazumtirgotāju un piegādātāju attiecībās un novirzīt izmeklēšanas kapacitāti tikai gadījumiem, kad piegādātāji patstāvīgi nespēs efektīvi aizstāvēt savas tiesības un vienoties par taisnīgiem pārtikas preču piegādes noteikumiem. Tādējādi administratīvā procesa uzsākšanas (lietas ierosināšanu) tiesības ir pamatoti noteikt vienīgi Konkurences padomei. Šāda kārtība līdzsvaro privātpersonas (piegādātāju) individuālās tiesības uz savu tiesisko interešu aizstāvību un valsts interesi panākt godīgas saimnieciskās prakses ievērošanu mazumtirgotāju un piegādātāju starpā sabiedrisko interešu vārdā, tādējādi nodrošinot šī likuma efektīvu darbību. Vienlaicīgi norādām, ka atbilstoši likumprojekta 4.panta trešajai daļai piegādātāji ir tiesīgi sniegt Konkurences padomei ziņas par faktiem, pamatojoties uz kuriem var konstatēt šī likuma pārkāpumu.4. Jēdziens „*piemērošana*” interpretējams plašākā nozīmē, ņemot vērā mazumtirgotāja „īpašās atbildības” konceptu, kas izriet no viņam piemītošās iepirkuma varas.. Proti, mazumtirgotājam ar iepirkuma varu ir īpašs pienākums neļaut savai rīcībai negatīvi ietekmēt godīgu konkurenci. Tādējādi rīcība, kas pirmšķietami (*prima facie*) var tikt uzskatīta par ikdienišķu uzņēmējdarbības praksi un sāncensību, mazumtirgotāja ar iepirkuma varu gadījumā var tikt atzīta par konkurenci kavējošu. Piegādātāja piekrišana līguma noteikumiem pati par sevi nenozīmē, ka tie ir taisnīgi un pamatoti. 5. Konkurences padome izstrādās vadlīnijas Negodīgas tirdzniecības prakses aizlieguma likuma piemērošanai, kur tostarp tiks sniegts skaidrojums, kā ir vērtējams likuma 6.panta pirmās daļas 5.punktā minētais nosacījums „objektīvs pamatojums”, lai mazumtirgotājs būtu tiesīgs aicināt piegādātāju iegādāties preces, pakalpojumus vai īpašumu no mazumtirgotāja norādītās trešās personas.6. Likuma 6.panta pirmās daļas 9.punktā minētā rakstiskā vienošanās par pārdošanas veicināšanas pasākumu atlīdzināšanu starp mazumtirgotāju un piegādātāju var tikt noslēgta arī elektroniski (elektronisku dokumentu formā).7. Likumprojekta 6.panta pirmajā daļā mazumtirgotājam noteiktās aizliegtās darbības, kas ir pretrunā ar godīgu saimnieciskās darbības praksi un ar kurām mazumtirgotāja darbības risks tiek uzlikts piegādātājiem, piegādātājiem tiek noteikti papildu pienākumi vai ierobežotas piegādātāju iespējas brīvi darboties tirgū, ir ar slēgta saraksta raksturu. Par aizliegtām darbībām ir uzskatāmas arī likumprojekta 6.panta otrajā daļā, 7. un 8.pantā minētās darbības.8. Likumprojekta 6.panta pirmās daļas 6.punktā noteiktā aizlieguma mērķis ir novērst iespēju mazumtirgotājam ar būtisku ietekmi pieprasīt, lai piegādātājs citiem nepiegādātu par zemāku cenu kā konkrētajam mazumtirgotājam. Norma nekādā veidā nekavē abām pusēm brīvi vienoties par preces cenu.9. Likumprojekta 6.panta pirmās daļas 12.punkta b) apakšpunktā minētais jēdziens „ierobežotā un norādītā laikposmā” tiks skaidrots Konkurences padomes izstrādātajās likuma piemērošanas vadlīnijās.10. Likumprojekta 6.panta otrā daļa paredz, ka, ja mazumtirgotājs ar piegādātāju ir vienojušies par preču pārdošanas veicināšanu, piedāvājot preces par akcijas cenām, tad preču pārdošanas veicināšanas laikā nerealizētajām precēm netiek piemērota starp mazumtirgotāju un piegādātāju pielīgtā akciju atlaide, tādējādi ierobežojot mazumtirgotājam iespēju uzspiest akcijas atlaidi precēm, kas tiks pārdotas ārpus preču pārdošanas veicināšanas laika.11. Ņemot vērā, ka Likumprojektā ietvertās normas pārņem līdzšinējo Konkurences likuma 13.panta otrajā daļā ietverto dominējošā stāvokļa mazumtirdzniecībā ļaunprātīgas izmantošanas aizlieguma regulējumu, kā rezultātā normatīvajos aktos noteiktās prasības tiek precizētas un papildinātas, līdzšinējo regulējumu neatceļot, Likumprojekts paredz, ka, nosakot naudas sodu, tiks ņemts vērā, vai mazumtirgotājs jau ir ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, atzīts par vainīgu Konkurences likuma 13.panta otrās daļas pārkāpumā, kā arī paredzēts, ka Konkurences likuma 13.panta otro daļu turpina piemērot pēc likumprojekta spēkā stāšanās brīža par pārkāpumiem, kas izdarīti laika posmā no 2008.gada 1.oktroba līdz likumprojekta spēkā stāšanās brīdim, atbildību par pārkāpumu nosakot saskaņā ar likumprojektu. 12. Ņemot vērā, ka jau ir izveidojusies prakse dominējošā stāvokļa mazumtirdzniecībā regulējuma piemērošanai, nav pamats noteikt samazinātu naudas sodu par pirmo pārkāpumu, kas izpaudies kā aizliegta darbība pārtikas preču mazumtirdzniecībā bez laika ierobežojuma, visiem pārkāpējiem, kā arī tiem, kas jau par līdzīgu pārkāpumu sodīti atbilstoši pašreizējam regulējumam. Attiecībā uz paplašināto tirgus dalībnieku loku, uz kuru attieksies negodīgas prakses mazumtirdzniecībā aizliegums, likumprojektā paredzēts pārejas periods līdz 2016.gada 1.janvārim, kurā par pirmo pārkāpumu maksimāli piemērojamais naudas sods ir noteikts 0,05 procenti no pēdējā pārskata gada neto apgrozījuma. Ilgāks pārejas periods naudas soda apjomam par pirmo pārkāpumu nenodrošinās pietiekamu prevencijas līmeni, lai atturētu no pārkāpumu izdarīšanas. Jāņem arī vērā, ka pirmais pārkāpums var izpausties gan kā viena atsevišķa aizliegta darbība, gan arī kā vairāku aizliegtu darbību kopums, kad pārkāpuma sekas ir daudz nopietnākas. Attiecīgi samazinātais piemērojamā naudas soda maksimālais apjoms par pirmo pārkāpumu var nebūt pietiekoši preventīvs, lai atturētu atsevišķus tirgus dalībniekus no vienlaicīgi vairāku aizliegtu darbību veikšanas.Atbildības maksimālais apmērs netiek mainīts. Naudas soda apmērs (tāpat kā pašreiz Konkurences likumā) ir palicis nemainīgs 0,2 procentu apmērā no mazumtirgotāja pēdējā finanšu gada neto apgrozījuma. Saimnieciskās darbības veicēju apvienības gadījumā apvienība atbildēs par negodīgām praksēm, kuras attiecas uz piegādātājiem apvienības mērogā, savukārt par negodīgu praksi, kuru piemērojis vienīgi atsevišķs apvienības dalībnieks un pār kuru apvienībai nav kontroles, atbildēs konkrētais apvienības dalībnieks. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Pārtikas preču mazumtirgotāji un mazumtirgotāji ar būtisku ietekmi nepārtikas preču tirdzniecībā. Saskaņā ar likumprojektā noteikto pārtikas preču mazumtirgotājs ir saimnieciskās darbības veicējs, kas pastāvīgajā tirdzniecības vietā mazumtirdzniecībā pārdod pārtikas preces, vai saimnieciskās darbības veicēju apvienība.. Savukārt mazumtirgotājs ar būtisku ietekmi nepārtikas preču tirdzniecībā ir saimnieciskās darbības veicējs vai vairāki saimnieciskās darbības veicēji, kas, ņemot vērā savu iepirkuma varu pietiekami ilgā laika posmā un piegādātāju atkarību konkrētajā tirgū, spēj tieši vai netieši piemērot vai uzspiest piegādātājiem netaisnīgus un nepamatotus noteikumus, nosacījumus vai maksājumus un var kavēt, ierobežot vai deformēt konkurenci jebkurā konkrētajā nepārtikas preču tirgū Latvijas teritorijā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Piegādātāji, kas atbilstoši savstarpēji noslēgtajam līgumam pārdod mazumtirgotājam pārtikas preces. |
| 3. | Tiesiskā regulējuma finansiālā ietekme | Ieviešot likumprojektā paredzēto tiesisko regulējumu, efektīvas uzraudzības un kontroles nodrošināšanai Konkurences padomei 2015.gadam ir nepieciešami papildus finanšu resursi **115,25 tūkst. *euro*** apmērā. |
| 4. | Tiesiskā regulējuma nefinansiālā ietekme | Tiesiskais regulējums sekmēs attiecību veidošanos starp mazumtirgotājiem un piegādātājiem uz godīgu, nediskriminējošu, prognozējamu attiecību pamata, respektējot abu pušu ekonomiskās intereses, un veicinās lielāku pušu līdztiesību savstarpējo sadarbības līgumu slēgšanas procesā  |
| 5. | Administratīvās procedūras raksturojums | Mazumtirgotājs savas tiesības varēs aizstāvēt Konkurences likuma 8.panta otrajā nodaļā noteiktajā kārtībā, t.i. pārsūdzot Konkurences padomes lēmumu par pārkāpuma konstatēšanu, tiesiskā pienākuma un naudas soda uzlikšanu Administratīvajā apgabaltiesā viena mēneša laikā no lēmuma spēkā stāšanās dienas. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. *euro*) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** |  **0** |  **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | **0** | **0** | **0** |  **0** |  **0** |
| 1.2. valsts speciālais budžets | **0** | **0** | **0** |  **0** |  **0** |
| 1.3. pašvaldību budžets | **0** | **0** | **0** | **0** | **0** |
| 2. Budžeta izdevumi: | **0** | **0** | **0** | **115,25** | **105,63** |
| 2.1. valsts pamatbudžets | **0** | **0** | **0** | **115,25** | **105,63** |
| 2.2. valsts speciālais budžets | **0** | **0** | **0** | **0** | **0** |
| 2.3. pašvaldību budžets | **0** | **0** | **0** | **0** | **0** |
| 3. Finansiālā ietekme: | **0** | **0** | **0** | **- 115,25** | **- 105,63** |
| 3.1. valsts pamatbudžets | **0** | **0** | **0** | **- 115,25** | **- 105,63** |
| 3.2. speciālais budžets | **0** | **0** | **0** | **0** | **0** |
| 3.3. pašvaldību budžets | **0** | **0** | **0** | **0** | **0** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  **0** | **0** | **0** |  |  |
| 5. Precizēta finansiālā ietekme: | **0** | **0** | **0** | **- 115,25** | **- 105,63** |
| 5.1. valsts pamatbudžets | **0** | **0** | **0** | **- 115,25** | **- 105,63** |
| 5.2. speciālais budžets |  **0** | **0** | **0** |  **0** |  **0** |
| 5.3. pašvaldību budžets |  **0** | **0** | **0** |  **0** |  **0** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Nepieciešamais finansējums Negodīgas mazumtirdzniecības prakses aizlieguma likuma uzraudzībai -** negodīgas mazumtirdzniecības prakses aizlieguma pārkāpumu izmeklēšanai, t.sk. preventīvai tirgus uzraudzībai, tirgus dalībnieku informēšanai un iesniegumu izskatīšanai: **2015.gads – 115 245,63 *euro*****I.Atlīdzība 4 darbiniekiem –** **EUR 80 950**,**77**:* Atalgojums (1 amata vieta, 26.3 saime, V līmenis, 12.mēnešalgu grupa): EUR 1 565,16 x 12 mēn. = EUR 18 781,92
* 65% vid.gada novērtēšanas prēmija (EUR 1 017,35)
* vid.50% atvaļinājuma pabalsts (EUR 782,58)
* valsts sociālās apdrošināšanas iemaksas: 24,09% x EUR 20 581,85 = EUR 4 958,17
* veselības apdrošināšana (EUR 212);
* Atalgojums (1 amata vieta, 26.3. saime, IV līmenis, 11.mēnešalgu grupa):  EUR 1 380,19 x 12 mēn. = EUR 16 562,28
* 65% vid.gada novērtēšanas prēmija (EUR 897,12)
* vid.50% atvaļinājuma pabalsts (EUR 690,10)
* valsts sociālās apdrošināšanas iemaksas: 24,09% x EUR 18 149,5 = EUR 4 372,21
* veselības apdrošināšana (EUR 212)
* Atalgojums EUR (2 amata vietas, 26.3. saime, III līmenis, 9.mēnešalgu grupa):  EUR 981,78 x 12 mēn. x 2 cilv. = EUR 23 562,72
* 65% vid.gada novērtēšanas prēmija (EUR 1 276,31)
* vid.50% atvaļinājuma pabalsts (EUR 981,78)
* valsts sociālās apdrošināšanas iemaksas: 24,09% x EUR 25 820,81 = EUR 6 220,23
* veselības apdrošināšana (EUR 212 x 2 cilv. = EUR 424)

**II.Pakalpojumu apmaksa darbiniekiem –** **EUR 24 135,8**:* telpu noma, ieskaitot komunālos maksājumus (EUR 355,72 gadā) x4 cilv.= EUR 1 422,88
* telekomunikāciju pakalpojumi, pasta pakalpojumi (EUR 171,7 gadā) x 4 cilv. = EUR 686,8
* transporta pakalpojumi un degviela (EUR 150,82 gadā) x 4 cilv. = EUR 603,28
* informācijas tehnoloģiju, apmācības, semināru organizēšana un citi administratīvie izdevumi (EUR 284,57 gadā) x 4 cilv. = EUR 1 138,28
* komandējumi = EUR 6 055,84, t.sk.:

- Latvija 8 reizes gadā x EUR 62,61 (dienas nauda EUR 5,69 x 2dienas + viesnīca EUR 42,69 + transports EUR 8,54) x 4 cilv.= EUR 2 003,52- ārvalstis 2 reizes gadā - apmācības, darba grupas, semināri kvalifikācijas celšanai (dienas nauda EUR 39,84 x 2 dienas; viesnīca un transports EUR 426,86 x 1 diena) x 4 cilv. = EUR 4 052,32* m/pētījumiem, t.sk. m/t tirgus struktūras izpēte, privāto preču zīmju izpēte, piegādes struktūras izmaiņu izpēte, galacenu un ražotāja cenu korelācijas izpēte EUR 14 228,72.

**III.Materiālais nodrošinājums darbiniekiem – EUR** **540,48:*** biroja tehnikas uzturēšana (EUR 49,8 gadā) x 4 cilv. = EUR 199,2
* kancelejas piederumi (EUR 7,11 x 12 mēn) x 4 cilv. = EUR 341,28

**IV.Kapitālās izmaksas –** **EUR 9 618,58**:* 4 stacionārie datori (EUR 996 x 4) = EUR 3 984
* 4 darba galdi (EUR 426,86 x 4) = EUR 1 707,44
* 4 darba krēsli (EUR 92,49 x 4) = EUR 369,96
* 1 koka skapis, metāla skapis (seifs) (EUR 355,72 x 2) = EUR 711,44
* divpusējs kopētājs-tīkla printeris-skeneris **=** EUR 2 845,74

**2016. gadā** budžeta izdevumi iepriekšminētās funkcijas nodrošināšanai samazināsies kapitālo izmaksu pozīcijā un veidos **105,63 tūkst. *euro*** gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 1.Likumprojekts paredz paplašināt tirgus dalībnieku loku, uz kuru attieksies negodīgas prakses mazumtirdzniecībā aizliegums. Izvērtējot Pārtikas un veterinārā dienesta uzraudzībai pakļauto uzņēmumu reģistros pieejamo informāciju par pārtikas tirdzniecības uzņēmumiem (jaukta sortimenta pārtikas veikali, specializētie pārtikas veikali, tirdzniecības vietas), secināms, ka likumprojektā ietvertais tiesiskais regulējums turpmāk varētu būt attiecināms uz aptuveni 2000 pārtikas mazumtirdzniecības uzņēmumiem, tai skaitā 12 pārtikas preču mazumtirdzniecības ķēdēm un apvienībām.2.Jautājums par papildu valsts budžeta līdzekļu piešķiršanu Konkurences padomei 2015.gadam un turpmākajiem gadiem skatāms Ministru kabinetā kopā ar visu ministriju un centrālo valsts iestāžu Jaunajām politikas iniciatīvām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Likumprojekta 9.panta ceturtajā daļā ir iekļauts pilnvarojums Ministru kabinetam izdot noteikumus par naudas soda apmēra noteikšanas kārtību, tai skaitā paredzot finanšu gada neto apgrozījuma aprēķināšanas īpatnības saimniecisko darbības veicēju apvienībai un naudas soda apmēra aprēķināšanas kārtība, ņemot vērā attiecīgā pārkāpuma smagumu un ilgumu, atbildību mīkstinošos un pastiprinošos apstākļus, kā arī nosakot gadījumus, kad naudas sodu ir tiesības samazināt.

Par Ministru kabineta noteikumu projekta izstrādi atbildīgā institūcija – Ekonomikas ministrija.Ministru kabineta noteikumu projekts iesniedzams izskatīšanai Ministru kabinetā pēc tam, kad šis likums tiks pieņemts otrajā lasījumā.1. Veicami grozījumi Konkurences likumā, paredzot, ka pēc Negodīgas mazumtirdzniecības prakses aizlieguma likuma spēkā stāšanās spēku zaudē Konkurences likuma 13.panta otrā daļa.

Par likumprojekta izstrādi atbildīgā institūcija – Ekonomikas ministrija.Likumprojekts virzāms vienlaikus ar Negodīgas mazumtirdzniecības prakses aizlieguma likumprojektu. |
| 2. | Cita informācija | Nav  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| 1. |  Sabiedrības informēšana par projekta izstrādes uzsākšanu | Pirms likumprojekta izstrādes uzsākšanas tiesiskajā regulējumā iesaistītajām pusēm tika nosūtīts aicinājums piedalīties tiesiskā regulējuma izstrādē. |
| 2. |  Sabiedrības līdzdalība projekta izstrādē | Uzsākot likumprojekta izstrādi, saskaņā ar Ekonomikas ministrijas valsts sekretāra 29.12.2011. rīkojumu Nr.265 *Par darba grupas izveidi*, tika izveidota darba grupa, lai nodrošinātu likumprojekta izstrādi vienlīdzīgas un godīgas konkurences aspektu reglamentēšanai pārtikas mazumtirdzniecības sektorā, jo īpaši, lai ierobežotu negodīgas tirdzniecības prakses īstenošanu starp tirdzniecības procesā iesaistītajām pusēm un mazumtirdzniecības uzņēmumu iepirkumu varas izmantošanu attiecībā pret piegādātājiem. Iepriekš minētajā darba grupā ir iekļauti pārstāvji no Ekonomikas ministrijas, Zemkopības ministrijas, Konkurences padomes, Latvijas Pārtikas uzņēmumu federācijas un Latvijas Pārtikas tirgotāju asociācijas. |
| 3. |  Sabiedrības līdzdalības rezultāti | Ekonomikas ministrijas, Zemkopības ministrijas, Konkurences padomes un Latvijas Pārtikas uzņēmumu federācijas pārstāvji atbalsta likumprojekta izstrādes nepieciešamību un likumprojekta ietvaros risināmos problēmjautājumus.Latvijas Pārtikas tirgotāju asociācija uzskata, ka likumprojektā nevajadzētu aizsargāt vienus tirgus dalībniekus pret citiem tirgus dalībniekiem un tiesiskais regulējums būtu attiecināms uz visiem pārtikas tirdzniecības procesā iesaistītajām pusēm (ražotājiem, vairumtirgotājiem, mazumtirgotājiem). |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Ekonomikas ministrija un Konkurences padome. |
| 2. | Projekta izpildes ietekme uz pārvaldes funkcijām  | Projekts paredz paplašināt Konkurences padomes uzraudzības apjomu mazumtirdzniecības sektorā gan attiecībā uz piemērojamo regulējumu, gan subjektu loku, uz kuriem attieksies likumprojekts.Saskaņā ar likumprojektā noteikto par pārtikas preču mazumtirgotāju tiks uzskatīts jebkurš saimnieciskās darbības veicējs, kas pastāvīgajā tirdzniecības vietā mazumtirdzniecībā pārdod pārtikas preces, vai saimnieciskās darbības veicēju apvienība, kas pārdod pārtikas preces.Likumprojekts paredz ievērojami palielināt uzraugāmo pārtikas preču tirgotāju skaitu. KP atbilstoši Konkurences likuma 13.panta otrajai daļai pārtikas jomā dominējošo stāvokli mazumtirdzniecībā ir konstatējusi diviem lielākajiem pārtikas preču mazumtirgotājiem. Ņemot par pamatu Pārtikas un veterinārā dienesta uzraudzībai pakļauto uzņēmumu reģistros pieejamo informāciju par pārtikas tirdzniecības uzņēmumiem (jaukta sortimenta pārtikas veikali, specializētie pārtikas veikali, tirdzniecības vietas), secināms, ka likumprojektā ietvertais tiesiskais regulējums turpmāk varētu būt attiecināms uz aptuveni 2000 pārtikas mazumtirdzniecības uzņēmumiem, tai skaitā 12 pārtikas preču mazumtirdzniecības ķēdēm un apvienībām.Nepārtikas preču mazumtirdzniecībā likumprojekts tiks attiecināts uz saimnieciskās darbības veicējiem, kas, ņemot vērā savu iepirkuma varu pietiekami ilgā laika posmā un piegādātāju atkarību konkrētajā tirgū, spēj tieši vai netieši piemērot vai uzspiest piegādātājiem netaisnīgus un nepamatotus noteikumus, nosacījumus vai maksājumus un var kavēt, ierobežot vai deformēt konkurenci jebkurā konkrētajā nepārtikas preču tirgū mazumtirdzniecībā Latvijas teritorijā.Šobrīd Konkurences padome veic tikai Konkurences likuma 13.panta otrajā daļā minēto mazumtirdzniecības tirgus dalībnieku uzraudzību, t.i. tikai tādu pārtikas un nepārtikas mazumtirgotāju uzraudzību, kas atrodas dominējošā stāvoklī mazumtirdzniecībā. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

# Ekonomikas ministrs D.Pavļuts

Vīza:

# Valsts sekretāra pienākumu izpildītājs,

# valsts sekretāra vietnieks A.Liepiņš

29.10.03.2013. 16:34

3952

I.Eglītis, 67013236

Intars.Eglitis@em.gov.lv